ટાટા ઝેસ્ટ તેની પ્રતિસ્પર્ધી કાર્સ મારુતિ સુઝુકી ડિઝાયર, હોન્ડા અમેઝ અને હુન્ડાઇ એક્સેન્ટને સારી એવી સ્પર્ધા આપી શકશે, જો તે પોતાની લોકપ્રિયતા બનાવી શકી અથવા તો કાયમ રાખી શકી તો. આ કારની ખાસ વાત એ છેકે તેમાં એએમટી સિસ્ટમ આપવામાં આવી છે. જે ખરીદદારોને તેના તરફ આકર્ષિત કરી શકે છે. આ કાર વિવિધ રીતે ભારતીય કાર ધારકોને પસંદ પડી શકે છે, જેમાં કમ્ફર્ટેબલ રાઇડ સહિતની બાબતો છે. આ કારનું નબળું પાસું કંપનીનો ભૂતકાળ છે તેમ છતાં ટાટા દ્વારા લોન્ચ કરવામાં આવેલી લાંબા સમય પછીની આ શ્રેષ્ઠ કાર કહીં શકાય છે. આશા રાખીએ છીએ કે આ કાર સારો દેખાવ કરશે કારણ કે ભારત દ્વારા ભારતીયો માટે બનાવવામાં આવેલી આ કાર્સ છે.